Notkun blóðfitulækkandi lyfja af tegundinni HMG CoA redúktasa hemlar , öðru nafni statín , hefur farið ört vaxandi undanfarin tíu ár eins og sjá má á súluritum hér að neðan . Spáin fyrir 2002 byggist á sölu fyrstu níu mánaða ársins . Á tímabilinu hafa sex mismunandi statín verið á markaði hér . 1988 kom lóvastatín og 1989 pravastatín en þau hafa aldrei komist verulega í notkun . Simvastatín kom 1991 en notkun þess fór ekki að aukast verulega fyrr en 1995 eftir að fræg fjölþjóðarannsókn staðfesti gagnsemi þess . Heldur hefur dregið úr notkun þess síðustu ár eftir að atorvastatín kom á markað 1998 . Það lyf virðist nú njóta ört vaxandi vinsælda . Cerívastatín kom á markað í byrjun árs 2000 en hvarf aftur á miðju næsta ári vegna óviðunandi aukaverkana án þess að ná teljanlegri sölu hér á landi . Þrátt fyrir mikinn kostnað vegna þessara lyfja verður þessi þróun þó að teljast jákvæð því allt bendir til að nú séu þeir , sem mest þurfa á þessum lyfjum að halda , einmitt að fá þau og vaxandi notkun atorvastatíns er þar að auki hagstæð þar eð dagskammtur þess er að meðaltali ódýrastur .